Samandráttur: Línuskip: Fimm línuskip eru vestanfyri og fiska tosk og svartkalva og so nakað av blálongu og lira. Vantandi landa eini trý av teimum mánadagin og so hini seinni í vikuni. Tvey línuskip fiska mest av longu og brosmu og tey koma nokk at landa síðst í vikuni og so er eitt sum fiskar mest av toski og hýsu. Tað landar helst miðskeiðis í vikuni. Tvey frystilínuskip eru við Grønland, eitt er á Íslandsrygginum og so er eitt nýliga komin heim undan Grønlandi. Vit vantað at okkurt av línuskipunum, ið liggja við bryggju, fara út í næstum Útróður: Streymurin verður góður í vikuni, men veðri verður nakað umskiftandi. Vit vantað ikki so nógv av útróðri. Fiskiskapurin hjá útróðrabátunum er enn vánaligur. Djúpvatnstrolarar: Tveir eru nýliga byrjaðir túr, fiska upsa. Teir landa neyvan í vikuni. Ein fiskar stinglaks og blálongu. Restin liggur við bryggju. Partrolarar: Tey flestu pørini eru til fiskarí. Øll fiska upsa. Fiskiskapurin eftir upsa er smáligur. Pørini landa sum vikan líður. Fáa nakað av toski, blálongu, kongafiski og longu sum hjáveiða. Trolbátar: Tveir trolbátar eru til fiskarí. Teir fáa mest av toski og hýsu. Vantandi landa teir fyrst í vikuni. Hinir trolbátarnir liggja við bryggju, men helst fer onkur út í næstum. Garnaskip: Tvey fiska svartkalva, helst landar annar, møguliga báðir, síðst í vikuni. Eitt fiskar havtasku, men tað er ivasamt um teir landa í vikuni.